Nederlander tuis ná dodelike bakterie in SA | Maroela Media
David en Sabina Badenhorst Foto: YouCaring.com
Sabina Badenhorst (27) is veilig terug in Nederland nadat sy 'n dodelike siekte in "haglike toestande" in 'n staatshospitaal in Suid-Afrika opgedoen het en haar familie geglo het sy sal beter in Holland versorg kan word.
Sabina het met 'n Suid-Afrikaner, David Badenhorst van South Beach in Durban, getrou en sy het begin om geld in te samel om 'n tehuis vir kinders met fisiese gebreke, in te rig.
Haar familie moes egter self dringend met 'n fondsinsamelingsprojek begin sodat hulle haar na Nederland kon laat terugkeer.
Sarah Roe, Sabina se suster, het op die YouCaring.com-skarefinansieringswebwerf gesê haar jonger sussie het in September van Zwolle in Nederland na Suid-Afrika gevlieg met vier koffers, 'n trourok en 'n hart vol drome. Sy het egter binne 'n maand ná hul troue siek geword en is in Addington-hospitaal opgeneem.
Sabina Badenhorst Foto: youcaring.com
"Sy is opgeneem vir galstene, maar sy het 'n lewensgevaarlike, vleisetende bakterie opgedoen," het Roe verduidelik.
'n Span chirurge het die infeksie met 'n reeks operasies beveg totdat hulle beheer kon kry daaroor. Die familie glo toestande in Suid-Afrikaanse staatshospitale is baie swak. "Alhoewel die hoësorgeenheid 'n hoë standaard handhaaf, bly die risiko van besmetting baie hoog," het Roe bygevoeg.
Sabina het 'n middelweerstandige hospitaalbakterie opgedoen wat haar keer op keer weer in septiese skok laat ingaan het. Haar dokters en haar familie het ingestem dat sy beter sorg in Nederland sou kry. Die familie wou genoeg geld insamel om haar na Nederland terug te bring, maar ook voorsiening maak vir toekomstige hospitaaluitgawes by 'n spesiale steriele gesondheidsorgfasiliteit.
Die gesin het die haglike toestande van die hospitaal op 'n spesiale Facebook-blad, wat opgestel is om die geld vir Sabina in te samel, gepubliseer:
Die staatshospitaal waar Sabina Badenhorst in Durban behandel is Foto: Haal Sabina Naar Nederland, Facebook
Die staatshospitale is werklik haaglik verby!!! My skoonma het septisemia opgedoen in n staatshospitaal en nadat my sus haar huistoe gevat het om self te versorg het sy dit in so n mate opgedoen dat sy haar vinger verloor het!!!!
Ek wil graag dink dat dit ook iets is wat van hospitaal tot hospitaal kan verskil. Net meer as 11 jaar gelede is ons dogter van 'n wildreservaat in noordelike KZN vervoer na Empangeni weens 'n dreigende vroeg-geboorte op 37 weke. Die blanke medikus het my skoonseun aangeraai om haar na die Staatshospitaal te neem omdat die Private Hospitaal hom finansiël kan ruïneer indien sy vir 5 tot 6 weke daar moet bLy (wat toe ook die geval was). Tydens die hospitalisasie het ons vasgestel dat daardie Staatshospitaal se afdeling vir vroeg-gebore babas die beste in die Provinsie was, met… Lees meer »
Ja nee kyk!! Boeta SA staats hospitale is nie vir die swakkes nie.!! Jy moet sterk wees om hulle te oorleef!
Ai nee Assie… Jy praat dan nou van 11 JAAR gelede? Ons bly nie meer in dieselfde Afrika as 11 JAAR gelede nie… Ek glo nie eens ons het toe krag-deel, medikasie-deel , bed en badkamer geriewe deel ( ps. Jy moet nou jou eie verskaf, selds die toilet papaier ) of sels water deel daai tyd geken nie… Deesdae word die gesonde mense in staats hospitale siek!